সাতসকালে কয়লা ব্যবসায়ীদের বাড়িতে ইডি-র হানা! এবার কী হবে?

ওয়েব ডেস্ক: ঝাড়খণ্ডের (Jharkhand) ধানবাদে (Dhanbad) আবারও বড়সড় অভিযান চালাল কেন্দ্রীয় সংস্থা ইডি (Enforcement Directorate)। শুক্রবার সকাল থেকেই শহরের একাধিক ব্যবসায়ীর বাড়ি ও অফিসে তল্লাশি অভিযান শুরু হয়। এদিন ডেকো আউটসোর্সিং-এর মালিক ও পরিবহণ ব্যবসায়ী মনোজ আগরওয়াল, কয়লা ব্যবসায়ী সুধীর চৌটালা, ইন্দ্রজিৎ ভদোরিয়া সহ তাঁদের সংস্থাগুলির বিভিন্ন ঠিকানায় তদন্তকারীদের উপস্থিতি লক্ষ্য করা যায়।

দেশের কয়লাঞ্চলের রাজধানী হিসাবে পরিচিত ধানবাদে ভোরবেলা ইডির এই হানা শীতের মাঝেই উত্তাপ বাড়িয়ে দেয়। শহরের সদর থানা অঞ্চলে মেমকো মোড়ের কাছে ট্রিনিটি গার্ডেন আবাসনের একটি ফ্ল্যাটে প্রথমে হানা দেন ইডি-র গোয়েন্দারা। এরপর একাধিক জায়গায় তল্লাশি শুরু হয় বলে খবর।

আরও পড়ুন: ইন্ডিগো সংকট নিয়ে কেন্দ্রকে তীব্র কটাক্ষ দিল্লি হাইকোর্টের!

ডেকো আউটসোর্সিং-এর ধনসার কার্যালয়, সংস্থার মালিক মনোজ আগরওয়ালের বাড়ি এবং কোম্পানির ডিরেক্টর এএন ঝা-র বাসভবন থেকে নথিপত্র, ডিজিটাল রেকর্ড এবং লেনদেন সংক্রান্ত বিভিন্ন তথ্য খতিয়ে দেখা হয়। সূত্রের খবর, অবৈধ কয়লা উত্তোলন, কয়লা চোরাচালান ও অর্থপাচারের ঘটনায় গুরুত্বপূর্ণ নথি উদ্ধারের লক্ষ্যেই এই তল্লাশি চালাইয় ইডি।

২১ নভেম্বর ধানবাদ ও পশ্চিমবঙ্গে হওয়া বৃহৎ তল্লাশি অভিযানের অংশ হিসেবে ধরা হচ্ছে। সেই সময়েও একাধিক কয়লা ব্যবসায়ীর বাড়ি ও অফিসে হানা দিয়েছিল কেন্দ্রীয় সংস্থা। যদিও ইডি-র এদিনের অভিযান সম্পর্কে তদন্তকারী সংস্থার তরফে এখনও কোনও বিবৃতি দেওয়া হয়নি।